b'\n_START_ARTICLE_\nObleganje Konstantinopla (674-678)\n_START_PARAGRAPH_\nPrvo arabsko obleganje Konstantinopla (674\xe2\x80\x93678), velik spopad med Bizantinskim cesarstvom in Umajadskim kalifatom v nizu bizantinsko arabskih vojn in eden od \xc5\xa1tevilnih prekusov konstantinopelskega obrambnega sistema._NEWLINE_Umajadski kalif Muavija I., ki je pri\xc5\xa1el na arabski prestol po dr\xc5\xbeavljanski vojni, je leta 674 poslal svojega sina Jazida oblegat Konstantinopel. Umajadi niso mogli prodreti preko Teodozijevega obzidja, zato so z blokado ob Bosporju zaprli oskrbovalne poti. Bli\xc5\xbeajo\xc4\x8da se zima je napadalce prisilila k umiku._NEWLINE_Tik pred obleganjem je sirijski kr\xc5\xa1\xc4\x8danski begunec Kalinik (Callinicus) iz Baalbeka izna\xc5\xa1el novo uni\xc4\x8dujo\xc4\x8de oro\xc5\xbeje, ki je postalo znano kot gr\xc5\xa1ki ogenj. Leta 677 ga je bizantinska mornarica uporabila v zmagoviti pomorski bitki v Marmarskem morju, ki je prebila blokado in omogo\xc4\x8dila oskrbovanje mesta po morju, medtem ko je arabska oblegovalska vojska pozimi stradala._NEWLINE_Zmaga nad Arabci je za skoraj trideset let zaustavila njihovo prodiranje proti Evropi, \xc4\x8deprav so bili odlo\xc4\x8dilno premagani \xc5\xa1ele v drugem arabskem obleganju Konstantinopla.'